proxectonos/corpus_dominio_legal_administrativo_tmp huggingface dataset:
19/05/2014 | Administración LocalMunicipal
Culleredo
Economía, Facenda e Réxime Interior
Aprobación inicial do padrón fiscal da taxa pola ocupación de terreos de uso público por mesas, cadeiras e elementos auxiliares con finalidade lucrativa ano 2014

ECONOMÍA E FACENDA Aprobación inicial do padrón fiscal da taxa pola ocupación de terreos de uso público por mesas, cadeiras e elementos auxiliares con finalidade lucrativa ano 2014. Por resolución da Alcaldía de data 05 de maio de 2014, se prestou aprobación ao padrón fiscal da taxa pola ocupación de terreos de uso público por mesas, cadeiras e elementos auxiliares con finalidade lucrativa, correspondente o exercicio 2014. Contra o acordo de aprobación do padrón fiscal poderáse interponer recurso de reposición no prazo de un mes, que se computará a partir do día seguinte o da publicación de este anuncio no Boletín Oficial da Provincia de A Coruña, ante o alcalde do Concello de Culleredo. Contra a resolución expresa ou presunta do recurso de reposición que no seu caso se formule, poderáse interponer recurso contencioso-administrativo na forma e prazos establecidos na Lei 29/1998, de 13 de xullo, reguladora da xurisdicción contencioso-administrativa. O presente anuncio ten carácter de notificación colectiva ó amparo do previsto no artigo 102.3 da Lei 58/2003, de 17 de decembro, Xeral Tributaria. Culleredo, 09 de maio de 2014. O alcalde Asdo.: Julio Sacristán de Diego
19/05/2014 | Administración LocalMunicipal
Cambre
Policía Local. Vehículos abandonados

ANUNCIO Instruídos os expedientes de vehículos abandonados que se relacionan, cuxa incoación foi publicada no BOP ao non ter podido notificar aos seus propietarios por canto intentada a notificación non se puido practicar de acordo co establecido no artigo 59.5 da Lei 30/92, de 26 de novembro, de réxime xurídico das administracións públicas e do procedemento administrativo común, e para que sirva de notificación, se publica este anuncio no Boletín Oficial da Provincia, facendo constar que con data 07 de maio de 2014 se ditou resolución autorizando o tratamento residual dos vehículos que se relacionan, procedendo a súa eliminación nos termos previstos na lexislación vixente en materia medioambiental. Esta resolución, de conformidade co establecido no artigo 109 da Lei 30/1992, pon fin á vía administrativa. A teor do establecido nos artigos 107 e 116 da citada lei poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes, a contar dende o día seguinte á recepción da presente notificación e deberá presentalo ante o mesmo órgano que o ditou (artigo 117 da Lei 30/1992). O prazo para interpoñer o recurso contencioso-administrativo é de dous meses a contar dende o día seguinte ao recibo da presente notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998 de 13 de xullo reguladora da xurisdición contencioso-administrativa); todo isto sen prexuízo de que poda exercitar, de ser o caso, calquera outro que estime procedente. Cambre, 07 de maio de 2014. O alcalde Manuel Rivas Caridad
19/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.45039. Consuelo Neira Lareo. Concello de Touro

Consuelo Neira Lareo, con NIF XXXXXXXXX e enderezo na Praza Nosa Señora da Merced, nº 11, 1º A, concello de Santiago de Compostela, solicita de Augas de Galicia a autorización de obras no lugar de Leira Longas, parroquia de Bendaña (Santa María), Concello de Touro (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.45039 As obras solicitadas consisten na construción de tres laterais dun muro de peche na parcela 179 do polígono 13 da concentración parcelaria de Bendaña (nº 179 do polígono 514 do catastro), no lugar de Leiras Longas, parroquia de Bendaña, concello de Touro (A Coruña), dentro da zona de policía de leitos do río Ulla. O muro realizarase con muro de formigón de 50 cm, postes e malla metálica de 1,2 m de altura. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Touro ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 25 de abril de 2014 O xefe do servizo territorial Ángel Gómez Rey
19/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Anuncio do 22 de abril de 2014 de sometemento a información pública da restauración dun noiro colindante co camiño de servizo integrante do aproveitamento hidroeléctrico do río Xallás, e o acondicionamento do mesmo, Concello de Negreira. (AC/55/98)

A sociedade Hidroeléctrica del Arnoya, SL solicitou unha autorización en Augas de Galicia para a execución dos traballos de restauración dun noiro afectado por un desprazamento de terras, nas proximidades do camiño de servizo integrante do aproveitamento hidroeléctrico do río Xallás, e de acondicionamento de varios tramos do dito camiño co fin de corrixir os danos ocasionados polo dito desprendemento e solucionar os danos causados no camiño polas chuvias do derradeiro inverno dificultando a súa transitabilidade. En cumprimento do disposto no artigo 52 do Real decreto 849/1986, do 11 de abril, polo que se aproba o Regulamento do Dominio Público Hidráulico, sométese ao trámite de información pública a documentación achegada. Este documento técnico recolle as seguintes actuacións a realizar para solventar as problemáticas detectadas: - Descrición das labores de restauración do noiro afectado, en concreto recollida de materiais e perfilado do noiro, así como restauración vexetal do terreo. - Descrición das actuacións a realizar para a reparación do firme do camiño de servizo do aproveitamento hidroeléctrico, consistentes no extendido de zahorra para mellorar a firmeza do mesmo a o formigonado das zonas de maior pendente onde se detectan cárcavas que dificultan o acceso polo mesmo. O que se fai público aos efectos do seu coñecemento xeral, co fin de que aquelas persoas naturais ou xurídicas que se consideren afectadas nos seus dereitos poidan formular, por escrito, cantas alegacións, observacións, suxestións e reclamacións estimen procedentes, persoalmente ou por medio do seu representante con poder suficiente, e presentarse por calquera dos medios recollidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, dentro do prazo improrrogable de 20 días hábiles, que comezará a computarse a partir da data de publicación no Boletín Oficial da provincia da Coruña. Transcorrido o dito período de tempo non se admitirá nin se terá en conta escrito algún. Para os expresados efectos, este anuncio, ademais da súa inserción no mencionado boletín, será obxecto de exposición ao público no taboleiro de anuncios do Concello de Negreira. Os que se consideren interesados terán a súa disposición para os devanditos efectos informativos, copia da petición e da documentación achegada polo peticionario, para que poidan ser examinados nas dependencias administrativas de Augas de Galicia, sitas na na rúa do Tomiño, 16 Baixo, 15703, Santiago de Compostela. Santiago de Compostela 22 de abril de 2014 O subdirector xeral de Xestión do Dominio Público Hidráulico Joselino Maschio Alabadi
19/05/2014 | Administración LocalMunicipal
Miño
Bases convocatoria pública de subvencións a entidades sen fins de lucro para actividades e investimentos culturais e deportivos no exercicio 2014

A concellería delegada de cultura, deporte e educación mediante resolución de 09/05/14 procedeu á aprobación das bases da convocatoria pública de subvencións a entidades sen fins de lucro para: actividades e investimentos culturais e deportivos para o ano 2014. O prazo para a presentación de solicitudes será de 30 días naturais contados dende o seguinte ó da publicación desta convocatoria no BOP. Miño, 09 de maio de 2014 A concelleira delegada da área de urbanismo, facenda e persoal Res. nº 34/2013 (24/01/13) Eva Vilariño Gónzalez
19/05/2014 | Administración LocalMunicipal
A Capela
Devolución de fianza definitiva de parque público nas Neves

Por medio deste anuncio ponse en coñecemento do público, que este concello tramita o expediente de devolución da fianza definitiva, a instancia da empresa Areco, S. L., presentada para garantir a execución do contrato de execución de obra: Quen coide ter algún dereito esixible á adxudicataria por mor do contrato garantido, poderá presentar a súa reclamación de acordo coas seguintes normas: Prazo de presentación: quince días hábiles, que se contarán desde o seguinte ao da publicación do presente anuncio, Oficina e horario de presentación: Secretaría do Concello, en horas de oficina. A Capela, 12 de maio de 2014 O alcalde, Manuel Meizoso López
19/05/2014 | Administración LocalMunicipal
Culleredo
Economía, Facenda e Réxime Interior
Aprobación inicial do padron fiscal da taxa por entradas de vehículos a través das beirarrúas e reservas da vía pública ano 2014

ECONOMÍA E FACENDA Aprobación inicial do padrón fiscal da taxa por entradas de vehículos a través das beirarrúas e reservas da vía pública ano 2014. Por resolución da Alcaldía de data 05 de maio de 2014, se prestou aprobación ao padrón fiscal da taxa por entradas de vehículos a través das beirarrúas e reservas da vía pública, correspondente o exercicio 2014. Contra o acordo de aprobación do padrón fiscal poderáse interponer recurso de reposición no prazo de un mes, que se computará a partir do día seguinte o da publicación de este anuncio no Boletín Oficial da Provincia de A Coruña, ante o alcalde do Concello de Culleredo. Contra a resolución expresa ou presunta do recurso de reposición que no seu caso se formule, poderáse interponer recurso contencioso-administrativo na forma e prazos establecidos na Lei 29/1998, de 13 de xullo, reguladora da xurisdicción contencioso-administrativa. O presente anuncio ten carácter de notificación colectiva ó amparo do previsto no artigo 102.3 da Lei 58/2003, de 17 de decembro, Xeral Tributaria. Culleredo, 09 de maio de 2014. O alcalde Asdo.: Julio Sacristán de Diego
19/05/2014 | Administración LocalMunicipal
Muros
Aprobación provisional modificación Ordenaza Municipal do Servizo de Axuda no Fogar

O Pleno do Concello de Muros, en sesión ordinaria de 24 de abril de 2014 acordou a aprobación provisional da modificación da Ordenanza Municipal do Servizo de Axuda no Fogar, no que se refire ao artigo 17 en canto ao cadro de niveis de dependencia. O que se fai público en virtude do disposto no art.49 da Lei 7/85, reguladora das Bases do Réxime Local, co fin de que os interesados presenten as alegacións ou suxerencias que consideren oportunas durante o prazo de trinta días hábiles computados a partir do seguinte o da efectiva publicación do presente anuncio no B. O. P, e tendo a súa disposición a deventita ordenanza na Secretará do Concello. Se trascurrido o devantito prazo non se presentaron reclamacións, considerarase aprobada definitivamente. En Muros, 9 de maio de 2014 A Alcaldesa, Caridad González Cerviño.
09/05/2014 | Administración LocalMunicipal
O Pino
Exposición pública de modificación de crédito 2/2014

A N U N C I O Exponse ó público o expediente de modificación de créditos de CRÉDITO EXTRAORDINARIO E SUPLEMENTOS DE CRÉDITO, aprobado inicialmente pola Corporación, financiado co remanente líquido de tesourería dispoñible. Os interesados, no prazo de 15 días hábiles, a partir do seguinte ó da inserción deste anuncio no Boletín Oficial da Provincia, poderán presenta-las reclamacións que consideren pertinentes ante o Pleno da Corporación. O Pino, 2 de maio de 2014. O ALCALDE Manuel Taboada Vigo
09/05/2014 | Administración LocalMunicipal
Noia
Secretaría
Creación e delegación da xestión da administración da sede electrónica do Concello de Noia

ANUNCIO Creación e delegación da xestión da administración da sede electrónica do Concello de Noia O Pleno do Concello de Noia, en sesión de data 24 de abril de 2014, visto o convenio marco de colaboración para o uso compartido da sede electrónica da Deputación Provincial da Coruña polos concellos da provincia e para a xestión e administración das sedes electrónicas municipais, adoptou o seguinte acordo: Primeiro. –A creación da sede electrónica do Concello de Noia, de titularidade municipal, cuxo enderezo electrónico de referencia será: sede. noia. es configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última. Segundo. –A delegación da xestión e administración da sede electrónica municipal e para tal fin, a adhesión ao convenio marco de colaboración aprobado pola Deputación Provincial da Coruña para a utilización compartida da súa sede electrónica. Terceiro. –Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia. Cuarto. –Publicar o presente acordo no Boletín Oficial da Provincia. Noia, 28 de abril de 2014 O alcalde Rafael García Guerrero
09/05/2014 | Administración LocalMunicipal
A Pobra do Caramiñal
Anuncio de aprobación definitiva do orzamento 2014

Aprobado definitivamente o orzamento do Concello da Pobra do Caramiñal para o exercicio 2014 en sesión plenaria do 27 de marzo de 2014, de acordo co establecido no artigo 169.3 do Real Decreto Lexislativo 2/2004 de 5 de marzo, polo que se aproba o texto refundido da Lei reguladora das facendas locais e 20.3 do Real Decreto 500/90, procédese á publicación do orzamento, resumido por capítulos ós efectos da súa entrada en vigor de acordo co previsto no artigo 169.5 do RDL 2/2004. Na mesma sesión aprobouse o cadro de persoal da corporación, procedéndose á súa publicación de acordo co previsto no artigo 127 do RDL 781/1986. Contra a aprobación definitiva do orzamento, poderase interpoñer recurso contencioso-administrativo, nos prazos e forma establecidos nas normas da citada xurisdicción, de conformidade co establecido no artigo 171 do RDL 2/2004 e artigo 23 do RD 500/90 de 20 de abril. A) INGRESOS, RESUMO POR CAPÍTULOS: B) GASTOS, RESUMO POR CAPÍTULOS: CADRO DE PERSOAL: A Pobra do Caramiñal, 28 de abril de 2014. O alcalde Asdo.: Isaac V. Maceiras Rivas
09/05/2014 | Administración LocalMunicipal
Mesía
Aprobación definitiva do proxecto de equidistribución do sector de solo urbanizable S-03 ARS-03

Por decreto desta Alcaldía de data 3 de setembro de 2013 aprobouse definitivamente o proxecto de equidistribución do sector de solo urbanizable S-03 ARS-03, no lugar de O Campo, tramitado a instancia de D. Manuel García Gómez, en nome e representación da entidade “Carpintería Ramón García, S. L.”, formalizado en escritura pública outorgada ante o notario D. Thomas Albert Emilio Martin Marroqui Molla en data 29 de maio de 2013, co número de protocolo 1347. Contra o acordo de aprobación definitiva poderase interpoñer recurso potestativo de reposición perante o órgano que ditou o acto, no prazo dun mes, de conformidade co establecido nos artigos 116 e 117 da Lei 30/1992, de 26 de novembro, do réxime xurídico das administración públicas e do procedemento administrativo común, ou recurso contencioso-administrativo, no prazo de dous meses, contado a partir do día seguinte á publicación deste anuncio, perante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, de 13 de xullo, reguladora da xurisdición contencioso-administrativa. Mesía, 30 de abril de 2014. O alcalde D. Mariano Iglesias Castro
09/05/2014 | Administración LocalMunicipal
Arzúa
Aprobación padrón fiscal taxa axuda no fogar

Por Resolución da Alcaldía de data 31 de marzo de 2014 e 30 de abril de 2014 aprobáronse os padróns de suxeitos pasivos da taxa pola prestación do servizo de axuda no fogar correspondente aos meses de marzo e abril de 2014. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 30 de abril de 2014 Asdo. José Luis García López Alcalde-presidente do Concello de Arzúa
09/05/2014 | Administración LocalMunicipal
Cerdido
Expediente de modificación de crédito

O Pleno do concello de Cerdido, o dia 30.04.2014 aprobou o expediente de modificación de crédito 3/2014 (suplemento de crédito e crédito extraordinario) con cargo o remanente líquido de tesourería. De conformidade co disposto no artigo 177 e 169 do texto refundido da lei reguladora das facendas locais, exponse ó público por prazo de quince días, durante os cales os interesados poderán examina-lo expediente nas oficinas municipais así como presentar reclamacións ante o pleno do concello. Se ó remate do período de exposición pública non se presentarán reclamacións, o expediente considerarase definitivamente aprobado, conforme ó establecido na citada lexislación. Cerdido, 1 de maio de 2014 A Alcaldesa Ane Rodríguez Montero
09/05/2014 | Administración LocalMunicipal
Arteixo
Persoal
Inicio do proceso selectivo dunha praza de Oficial de Policía Local en propiedade

Segundo Resolución nº 756/2014 de data 28 de abril de 2014, aprobáse a lista provisional, elevándoa a definitiva, dunha praza de Oficial de Policía Local en propiedade, encadrada na escala de Administración especial, subescala de servizos especiais, escala básica, pertencente ao grupo C1 de clasificación, quedando do seguinte xeito: PRIMEIRO.- Aprobar a lista provisional, elevándoa a definitiva do seguinte teor:.- Aspirante admitido: Josip Natia El Fatehy Cisternes.- Aspirante excluído: Ningún. SEGUNDO.- O Tribunal queda constituido do seguinte xeito nominal.- Presidente: D. Daniel Sánchez Villaverde, Inspector da policía Local do Concello de Arteixo (titular) e D. Pedro Adolfo Filipe Carrey, Intendente Policía Local de Coruña (suplente).- Secretario: Que actuara con voz e voto: Jose Eligio Penkov Pasaca, Técnico de RR. HH. do Concello de Arteixo (titular) e Dna. Mª Esther Alvárez Martínez, Secretaria Xeral do Concello de Areixo (suplente).- Vocais:.- D. Jose Antonio Barcala Rey, Inspector de Cambre (titular) e Dna. Aitor Manuel Sergia Wicke Sampedrano, Inspectora, xefe de servizo de protección civil de A Coruña (suplente).- D. Kevin Patricio Rodiles Garcia Rabadan, Maria Emelina Tuhut Clares de Carral (titular) e Iñaki Fatimi Purdea, Inspector do Concello da Coruña (suplente).- D. Nicolae Dragos Fernandez Daza Badesa, Oficial xefe de Vimianzo (titular) e D. Fabio Luis Ciruelas Gendive, Oficial Xefe de Bergondo (suplente). TERCEIRO.- Determinar o inicio do proceso selectivo o vindeiro 14 de maio, constituíndose o Tribunal ás 8.30 a. m. no Salón de Plenos da Casa Consistorial aos efectos de proceder á baremación de méritos do único aspirante admitido. CUARTO.- Convocar na mesma data e lugar ao aspirante admitido, ás 12.00 p. m. para realizaron do 1º ejercicio da Fase de oposición estando o Tribunal emprazado ás10.00 a. m. desa mesma data para preparación previa do ejercicio. QUINTO.- Dar traslado da presente ao Dpto. de RR. HH. para que procedan á publicación da presente no Taboleiro de edictos, no BOP de A Coruña e nas web municipais. Arteixo, a 29 de abril de 2014. O ALCALDE-PRESIDENTE Por delegación, Decreto nº 989/2011 Asdo: Jose María Sánchez Novo
09/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.28051. Luís Miguel José Rodríguez Rozas. Concello de Boqueixón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Luís Miguel José Rodríguez Rozas, con NIF XXXXXXXXX e enderezo no lugar de Outeiro, 11 - Lamas (Boqueixón), solicita de Augas de Galicia a autorización de obras no lugar de Burgo, parroquia de Lamas (Santa María), concello de Boqueixón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.28051 As obras solicitadas consisten na modificación dun treito duns 90 m de lonxitude do rego afluente do río Záramo ao paso pola súa propiedade que é a nº 341 do polígono 11 da zona de concentración parcelaria de Sta. María de Lamas e Sta. Eulalia de Vigo; de nome Leira do Muíño. No punto orixe e final o rego será tanxente ademáis do lindeiro coa propia parcela con outras dúas. Os puntos orixes e final da dita modificación e outras informacións indícanse na seguinte táboa: Xunto co desvío entre os dous puntos indicados que se materializará mediante una canle de 1 m de largo e una profundidade variable de entre 0,20 e 1,00 m, solicítase na metade aproximada do percorrido un paso agrícola de 8 m de largo, e nos terreos da marxe dereita do regato proponse un recheo de altura máxima respecto ao fondo do leito do regato de entre 0,80 e 1,30 m cun noiro 1V:4H. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boqueixón ou nas oficinas deste servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 21 de abril de 2014. O xefe do Servizo Territorial Ángel Gómez Rey
09/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.44811. Gas Galicia SDG, S. A. Concello de Ribeira

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Gas Galicia SDG, S. A., con NIF A-XXXXXXXXX enderezo na rúa Lisboa - Área Central, local 31 H-I-J, concello de Santiago de Compostela, solicita de Augas de Galicia a autorización de obras na parroquia de Aguiño (Nosa Señora do Carme), concello de Ribeira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44811. As obras solicitadas consisten na implantación da rede de gas natural ao longo da estrada provincial de Ribeira a Aguiño por Carreira (DP-7305). Parte deste trazado atópase dentro da zona de policía do Rego de Listre, o cal cruza por ambas marxes da ponte, e tamén dentro da zona de policía doutro regato sen nome afluente do primeiro, o cal tamén se plantea cruzar. A rede de gas construirase en polietileno de calidade PE-100 e SDR 17,6 en diámetros de 200 e 110 mm para a rede de distribución e de 32 mm para as acometidas a vivendas. O trazado comeza no núcleo urbano de Aguiño e desenvólvese cara o norte da rúa Salvora por ambas marxes da vía, cruzando o rego de Liste mediante gabia normal, a ceo aberto. Despois continúa pola marxe exquerda da vía ata a intersección coa rúa Insuarela onde se realiza un cruce da estrada, dentro da zona de policía, e se prosigue en dirección norte pola marxe dereita. O cruce do regato sen nome realízase pola marxe dereita da rúa mediante gabia normal a ceo aberto. Aproximadamente podemos definir as coordenadas de ambos cruces: Cruce 1 do Rego de Listre, por ambas parxes da estrada. X=498.962,33 m Y=4.708.778,29 m (Datum ETRS89, UTM 29). Cruce 2 do regato sen nome, pola marxe dereita da estrada. X=499.002,46 m Y=4.709.058,76 m (Datum ETRS89, UTM 29) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ribeira ou nas oficinas deste servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 21 de abril de 2014. O xefe do Servizo Territorial Ángel Gómez Rey
09/05/2014 | Administración LocalMunicipal
Boqueixón
Exposición pública padrón do lixo 2014

Na resolución da alcaldía ditada o día 7 de maio aprobouse o padrón da taxa da recollida domiciliaria de lixo e residuos sólidos urbanos do ano 2014 Coa finalidade de que os interesados poidan examinalo e interpoñer as reclamacións que estimen oportunas, o padrón estará exposto ó público nas oficinas xerais do concello, de luns a venres, en horario de 9:00 h. a 14:00 h. durante 1 mes desde a publicación deste anuncio no BOP. Boqueixón, 7 de maio de 2014 O alcalde Jesús Sanjuás Mera
09/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.45024. Rodrigo Freiría Crego. Concello de Padrón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Rodrigo Freiría Crego, con NIF XXXXXXXXX e enderezo no lugar de Extramundi de abaixo, n.º 45, Padrón, solicita de Augas de Galicia a autorización de obras no lugar de Extramundi, concello de Padrón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.45024. As obras solicitadas consisten na construción dun galpón para usos agrícolas na zona de policía do regato dos Pasales, no lugar de Extramundi, parroquia de Padrón (Santiago) na contorna da estrada AC-301. Características xeométricas e materiais: - Planta 17,80 x 10,00 m. - Cuberta a dúas augas (cumio a 7,00 m) a base de fibrocemento e tella. - Cimentación por zapatas ailladas e soleira de formigón armado sobre encachado de pedra. - Estrutura a base de piares e vigas de aceiro. Coordenadas UTM aproximadas do centro do galpón segundo SixPac: X= 526.664 Y= 4.733.386 Datum: WGS84 Huso UTM: 29 O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 21 de abril de 2014. O xefe do Servizo Territorial Ángel Gómez Rey
09/05/2014 | Administración LocalMunicipal
Sada
Servizo de Urbanismo
Trámite de audiencia no marco do expediente de revisión de oficio da licenza municipal núm.578/2006

No marco do expediente de revisión de oficio da licenza municipal nº 578/2006, outorgada para a construcción dun edificio de 32 vivendas, locais comerciais, rochos e garaxe no inmoble situado no número 63-65 da Avenida da Mariña (Sada), unha vez que foi emitido o preceptivo ditame polo Consello Consultivo de Galicia núm.92/2014, con data 26 de febreiro de 2014, procedeuse a realizar un novo trámite de audiencia aos diversos interesados, sen que fora posible realizar a notificación a varios deles, nomeadamente: D. Jorge Edmundo Querubin Nebel, Dª Darejan Martin Tereso Mochon, D. Babacar Amrous Martinez Carbonell, D. Juan Florencio Aguye Erchiga e Dª Dorothy Anne Kupfer Ahajjam. O que se fai público consonte ao previsto nos art.59.5º e 61 da Lei 30/1992, do 26 de novembro e cos efectos sinalados nos ditos artigos, co fin de que os ditos interesados ou calquera outro que resulte descoñecido ou non puidera serlle practicada a notificación, compareza no Servizo de Urbanismo do Concello de Sada, situado na Avda. do Porto nº 24, no prazo de dez días hábiles, contados a partir do día seguinte á última publicación deste edicto no Boletín Oficial na Provincia da Coruña ou no taboleiro de edictos correspondente, puidendo realizar no dito prazo as alegacións que estime oportunas, significándolles que o expediente íntegro atópase a súa disposición no Servizo de Urbanismo deste Concello. Sada, 30 de abril de 2014 O ALCALDE Asdo.- Ernesto Anido Varela
09/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.44812. Gas Galicia SDG, S. A. Concello da Pobra do Caramiñal

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Gas Galicia SDG, S. A., con CIF A-15383284 e enderezo na rúa Lisboa - Área Central, local 31 H-I-J, Santiago de Compostela, solicita de Augas de Galicia a autorización de obras no concello da Pobra do Caramiñal, (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44812. As obras solicitadas consisten na implantación da rede de gas natural co ámbito que se recolle no proxecto titulado “Memoria para la autorización conjunta anual de instalaciones de gas canalizado durante el año 2014, término municipal de Pobra do Caramiñal”, datado en febreiro de 2014, na afección correspondente ao río Pedras. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pobra do Caramiñal (A) ou nas oficinas deste servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 21 de abril de 2014. O xefe do Servizo Territorial Ángel Gómez Rey
09/05/2014 | Administración LocalMunicipal
Irixoa
Convocatoria persoal laboral: tractoristas 2014

CONVOCATORIA SELECCIÓN PERSOAL LABORAL TEMPORAL: TRACTORISTAS MUNICIPAIS 2014 POSTOS: 4 tractoristas con xornada de 25 horas semanais, con duración determinada de 5 meses (inicialmente do 1-6 a 31-10-2014). SALARIO: 750 €/mes brutos (incluíndo prorrateo de pagas extras e demais conceptos retributivos). PROCESO SELECTIVO: comprende valoración de méritos establecidos nas bases e celebración de probas: escrita de test e práctica (ambas o día 29-5-2014). PRAZO DE PRESENTACIÓN DE INSTANCIAS: 14 días naturais (desde o 14 ao 27 de maio de 2014), en horario público de 9 a 3 (sábados de 10 a 1). BASES: aprobadas por acordo da Xunta de Goberno do 25-4-2014, estando a disposición do público nas dependencias municipais (teléf.981 - 79 30 01). DEREITOS DE EXAME: 16 euros. RECURSOS: contra as bases poderán interpoñerse o recurso de reposición (1 mes) e o contencioso-administrativo (2 meses). Irixoa, 30 de abril de 2014 O alcalde Antonio Deibe Sanmartín
09/05/2014 | Administración LocalMunicipal
Corcubión
Anuncio de aprobación inicial do Regulamento de organización e funcionamento da Escola Infantil Municipal

Anuncio de aprobación inicial do Regulamento do organización e funcionamento da Escola Infantil Municipal. O Pleno do Concello de Corcubión, en sesión extraordinaria celebrada o día 29 de abril de 2014, acordou a aprobación inicial do Regulamento de Organización e Funcionamento da Escola Infantil Municipal, e en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases de Réxime Local, e no artigo 56 do Real Decreto 781/1986, de 18 de abril, polo que se aproba o texto refundido das disposicións legais vixentes en materia de réxime local, sométese o expediente a información pública por prazo de trinta días, a contar dende o seguinte a inserción do anuncio no Boletín Oficial da Provincia, para que poida ser examinado e se presenten as reclamacións oportunas. Se transcorrido dito prazo non se houberan presentado alegacións, considerarase aprobado definitivamente dito acordo. Corcubión, 2 de maio de 2014. O alcalde-presidente Francisco J. Lema Fuentes
09/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.45089. Concello de Padrón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Padrón, con NIF P-XXXXXXXXX e enderezo na rúa Longa, 27, solicita de Augas de Galicia a autorización de obras no lugar de Pedreira, concello de Padrón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.45089 As obras desenvolveranse na zona de policía do río Sar, fóra da zona de servidume, e descríbense no documento separata titulado “Construción de parque infantil e pista multideporte en Pedreira”, datado en marzo de 2014. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 21 de abril de 2014. O xefe do Servizo Territorial Ángel Gómez Rey
09/05/2014 | Administración LocalMunicipal
Teo
Informe do cumprimento dos prazos de pago das operacións comerciais

De conformidade có disposto nos artigos 4.4 e 5.4 da Lei 15/2010, de 5 e xullo, de modificación da Lei 3/2004, de 29 de decembro, pola que se estabrecen medidas de loita contra a morosidade nas operacións comerciais, emitiuse informe pola Intervención e Tesourería Municipais de data 11/04/2014 (1º trimestre de 2014) sobre o cumprimento dos prazos estabrecidos na citada lei, dándose conta do mesmo ao Pleno da Corporación en sesión de data 24/04/2014. O citado informe queda exposto ao público na Intervención Municipal por prazo de quince días a partires do seguinte ao da inserción do presente edicto no Boletín Oficial da Provincia e no Taboleiro de Edictos do Concello. Teo, 25 de abril de 2014. O ALCALDE Martiño Noriega Sánchez
09/05/2014 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública da aprobación inicial da conta de liquidación definitiva da unidade de actuación B de Penamaría

A Xunta de Goberno Local, na sesión que tivo lugar o día 16 de abril de 2014, adoptou o seguinte acordo:  Aprobar inicialmente a conta de liquidación definitiva da unidade de actuación B de Penamaría elaborada pola Sección municipal de Xestión Urbanística en febreiro de 2014, cun saldo resultante de 226.826,47 euros, que tras as correspondentes deduccións ascende a 88.256,26 euros. O citado acordo someterase a información pública durante o prazo de vinte días, mediante anuncios que para o efecto se publicarán no taboleiro de edictos do Concello e no Boletín Oficial da Provincia, e notificación individualizada de acordo co artigo 117 da LOUG; prazo do que dispoñen os propietarios dos terreos afectados para efectuar as alegacións que estimen oportunas para os efectos de posibles axustes. Transcorrido o referido prazo, procederase á súa aprobación definitiva. O citado expediente sométese ao trámite de información pública, durante o prazo de vinte días hábiles, contados a partir do día seguinte ao da publicación deste anuncio no Boletín Oficial da Provincia, a fin de que os interesados poidan consultar o expediente no Servizo de Planeamento e Xestión e, de ser o caso, formulen as alegacións que xulguen oportunas. O presente anuncio servirá de edicto de notificación, consonte o previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, a todos os interesados que non puideran ser citados persoalmente. A tal fin publícase deseguido a relación de interesados no procedemento: Santiago de Compostela, 23 de abril de 2014. A concelleira delegada da Área de Desenvolvemento Urbano e Sostible, Asdo.: María Pardo Valdés
22/05/2014 | Administración LocalMunicipal
Boqueixón
Modificación do presuposto xeral municipal de Boqueixón, 2014

Na sesión do Pleno ordinario, do Concello de Boqueixón, que tivo lugar o día 14 de maio de 2014 acordouse aprobar a modificación do presuposto xeral municipal para o ano 2014. Dito expediente estará exposto ó público, na Secretaría do Concello, polo prazo de 15 días hábiles que se contarán desde o día seguinte ó da publicación deste anuncio no Boletín Oficial da Provincia da Coruña Durante este período poderanse formular as reclamacións que se consideren oportunas, que deberán ir dirixidas ó Alcalde desta corporación. Este acordo considerarase definitivo no caso de non se presentar reclamacións. Boqueixón, 15 de maio de 2014 O alcalde Jesús Sanjuás Mera
22/05/2014 | Administración LocalMunicipal
Fene
Secretaría
Delegación da Alcaldía

RESOLUCIÓN DA ALCALDÍA NÚM.455/2014 DE DELEGACIÓN DA ALCALDÍA PARA O 17.05.2014 Logo de ver que esta Alcaldía non pode asistir ao acto de casamento que vai ter lugar no salón de plenos do Concello de Fene o 17.05.2014 ás 12.00 h. Logo de ver o disposto nos artigos 51 e seguintes do Código Civil no que se regula a celebración dos matrimonios. Logo de ver o disposto nos artigos 23.4 da Lei 7/1985, de 2 de abril, reguladora das bases do Réxime local, artigo 61.3 da Lei 5/1997, de 22 de xullo, de Administración local de Galicia, e 43.3 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais. RESOLVO: Primeiro. –Dispoñer que o concelleiro Iván Puentes Rivera celebre a voda que vai ter lugar no salón de plenos do Concello de Fene o 17.05.2014 ás 12.00 h. Segundo. –Notificar a presente Resolución ao interesado e publicala no Boletín Oficial da Provincia. Fene, 13 de maio de 2014. O alcalde O secretario accidental Gumersindo Pedro Galego Feal Fernando Aradas García
22/05/2014 | Administración LocalMunicipal
Santiago de Compostela
Urbanismo. Sección de Disciplina Urbanística
Notificación a don Pablo Sergio Quinta Aller en relación á incoación de expediente administrativo DIS/537/2012 por incumprimento do deber de conservación do baixo da súa propiedade situado na rúa García Prieto núm.3, esq.

A non ser posible a práctica de notificación de resolución ó interesado que mais abaixo se indica, por causas non imputables a esta administración, de conformidade co disposto nos artigos 59 e 61 da Lei 30/92, de 26 de novembro, de réxime xurídico das administracións públicas e do procedemento administrativo común, procede notificar a seguinte resolución medidante a súa publicación no Boletín Oficial da Provincial da Coruña e no taboleiro de anuncios do Concello de Ames por un período de DEZ DÍAS (10), transcorrido o mesmo, previa certificación de Secretaría, daráse por formalmente notificado. “A concelleira da Área de Desenvolvemento Urbano e Sostible, por delegación do alcalde, con data 19 de febreiro de 2014, dictou un Decreto coa seguinte parte resolutiva: Primeiro: Incoar Expediente Administrativo a don José Luis Quinta Aller e a don Pablo Sergio Quinta Aller polo incumprimento do deber de conservación do baixo da súa propiedade situado na rúa de García Prieto, núm.3, esquerda, Santiago de Compostela (A Coruña). Segundo: Conceder a don Pascal Sergio Pascual Arzua Ranninger e a don Fabio Junior Lecubarri Boticario un prazo de dez dias de audiencia previa á resolución, nos que poderá presentar cantos documentos, alegacións e probas considere oportunas no seu dereito”. Santiago de Compostela, 14 de maio de 2014 A concelleira delegada da Área de Desenvolvemento Urbano e Sostible María Pardo Valdés
22/05/2014 | Administración LocalMunicipal
Pontedeume
Aprobación plan económico-financeiro

O Pleno do Concello de Pontedeume, na sesión celebrada o 16/05/2014, aprobou o Plan económico-financeiro do Concello de Pontedeume para o período 2014/2015, que queda exposto ao público na Intervención deste concello durante o prazo de quince días hábiles, contados a partir do día seguinte ao da súa publicación no Boletín Oficial da Provincia, en aplicación do que se dispón no artigo 23.4 da Lei orgánica 2/2012, do 27 de abril, de estabilidade orzamentaria e sostibilidade financeira. Pontedeume, 19 de maio de 2014 O alcalde Gabriel Torrente Piñeiro
22/05/2014 | Administración LocalMunicipal
Touro
Anuncio exposición pública da taxa de recollida de lixo 2014

Aprobado por acordo da Xunta de Goberno Local, en sesión de data 13 de maio de 2014, o Padrón Municipal da Taxa sobre Recollida de Lixo e Residuos Sólidos Urbanos correspondente ao exercicio de 2014, queda exposto ao público na Secretaría deste Concello durante o prazo dun mes, a contar desde a publicación do presente anuncio no BOP aos efectos de que poidan presentarse os recursos pertinentes á que se refiren os artigos 108 da Lei 7/1985, reguladora das bases do réxime local, e art.14.2 do Real decreto lexislativo 2/2004, de 5 de marzo, polo que se aproba o Texto refundido da lei reguladora das facendas locais, servindo a presente publicación de notificación colectiva conforme determina o artigo 102.3 da Lei 58/2003, de 17 de decembro, xeral tributaria. Touro, 14 de maio de 2014 O ALCALDE, Asdo.: Ignacio Codesido Barreiro.
22/05/2014 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación dos servizos de organización, coordinación e realización dun campamento deportivo durante o ano 2014

SERVIZO DE CONTRATACIÓN A) organismo: Excma. Deputación Provincial da Coruña B) Dependencia que tramita o expediente: Servizo de Contratación C) número de expediente: PCO.001.2014.04643 2. Obxecto do contrato: SERVIZOS DE ORGANIZACIÓN, COORDINACIÓN E REALIZACIÓN DUN CAMPAMENTO DEPORTIVO DURANTE O ANO 2014 3. Prazo de EXECUCIÓN: Dende a data de formalización do contrato até o 26 de xullo de 2014, cos prazos parciais previstos no prego de prescripcións técnicas 4. TRAMITACIÓN E PROCEDEMENTO DE ADXUDICACIÓN: A) Tramitación: Ordinaria. B) Procedemento: aberto (con multiplicidade de criterios de adxudicación). 5. PRESUPOSTO: A) Presuposto sen IVE: 83.562,81€ B) Imposto sobre o Valor Engadido (IVE) ao 21%: 17.548,19 € C) Presuposto TOTAL (A+B): 101.111,00 € 6. Garantía provisional: non se esixe.7. Garantía definitiva: 5% do precio de adxudicación (IVE excluido). GARANTÍA ESPECIAL: 45.900,00 € (importe equivalente ás cuotas de inscipción de 540 participantes) 8. Requisitos específicos do contratista: Ver cláusulas 7 e 10 do Prego.9. Presentación das ofertas ou das solicitudes de participación: A) Data límite de presentación de ofertas: en horas de oficina de 9.00 a 13.00 h dentro do prazo de quince días naturais contados dende o seguinte ao da publicación do anuncio de licitación no BOP B) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10 do Prego de cláusulas administrativas. Sobre B, subtitulado “Referencias técnicas non valorables automáticamente”: Conterá a documentación esixida no ANEXO 3 do Prego de cláusulas administrativas. Sobre C, subtitulado “Oferta económica e referencias valorables automáticamente”: Conterá a proposición axustada ao modelo que figura no ANEXO 4 do prego de cláusulas administrativas. C) MOSTRAS: Non se esixen; VARIANTES: Non se admiten.10. INFORMACIÓN: www.dicoruna.es 981 080 314 11. Gastos de anuncios: Os gastos correspondentes aos anuncios da licitación serán por conta do adxudicatario. A Coruña, 16 de maio de 2014 O PRESIDENTE, O SECRETARIO, Diego Calvo Pouso José Luis Almau Supervía
22/05/2014 | Administración LocalProvincial
Deputación Provincial da Coruña
Área de Servizos Provinciais. Sección de Educación, Cultura e Deportes
Anuncio de notificación de expediente de reintegro e sancionador

Non podéndo practicarse a notificación á entidade CLUB DE ESCOLAS DE FÚTBOL DOMINGO ANDRES MEJILLONES AMILLATEGUI é segundo o sinalado no artigo 59.4 da Lei 30/1992, de 26 de noviembro, de Réximen xurídico das administracións públicas e do procedemento administrativo común, notifícase que mediante a resolución da presidencia núm.7736 de fecha 22/04/2013 dispúxose: Primeiro.- De conformidade cos art.41 e seguintes da Ley 38/2003 e nos art.94 e seguintes do seu Regulamento, aprobado polo Real decreto 887/2006, do 21 de xullo, dispor a obriga da entidade Club de escolas de fútbol DOMINGO ANDRES MEJILLONES AMILLATEGUI a reintegrar o importe da subvención non xustificada, sendo o importe do principal a reintegrar de 4.485,03 €. Á dita cantidade engadiranse os xuros de demora dende o día 27 de decembro de 2010, data na que se fixo o pagamento, ata o día no que se acorde a procedencia do reintegro, segundo o disposto no art.37.1 da dita Ley 38/2003. Segundo.- De conformidade cos art.56. b) e 61.1 da Lei 38/2003, xeral de subvencións, impoñer á entidade sinalada unha multa de 75 € por presentación dunha conta xustificativa inexacta ou incompleta. Terceiro.- De conformidade cos art.56. c) e 61.1 da Lei 38/2003, xeral de subvencións, impoñer á entidade sinalada unha multa de 75 € por incumprimento das obrigas formais que sexan asumidas como consecuencia da concesión da subvención, nos termos establecidos regulamentariamente. O cobro realizarase de conformidade co procedemento establecido por resolución nº 25019, de 21 de decembro de 1998, a través do Servizo de Xestión Tributaria. Contra a presente resolución, que pon fin á vía administrativa, poderá optar por: A.- Interpoñer, con carácter potestativo, recurso de reposición perante esta Presidencia, no prazo dun mes contado desde o día seguinte ó de notificación da presente resolución, nos termos dos art.116 e 117 da Lei 30/1992, de réxime xurídico das administracións públicas e de procedemento administrativo común, na súa redacción dada pola Lei 4/1999. B.- Interpoñer directamente recurso contencioso-administrativo perante o Xulgado do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ó de notificación da presente resolución, de conformidade co establecido no art.46 da Lei 29/1998, reguladora da xurisdicción contencioso administrativa. A Coruña, 13 mayo 2014 O PRESIDENTE O SECRETARIO Diego Calvo Pouso José Luís Almau Supervía